rumvinkel
En rumvinkel er en generalisering af det plane vinkelbegreb. Den rumvinkel, en kurve i rummet udspænder i forhold til et fast punkt O (toppunktet), frembringes af alle de halvlinjer, der har endepunkt i \(O\), og som skærer kurven. Måltallet for en rumvinkel angives i steradianer og er lig med arealet af det område, som rumvinklen udskærer af den enhedskugleflade, der har centrum i \(O\); det er et tal mellem \(0\) og \(4\pi\).